google/wiki40b huggingface dataset:
Ivan Rakitić

Klubová kariéra

Ivan Rakitić sa narodil 10. marca 1988 v meste Rheinfelden chorvátskym rodičom. Keď mal 16 rokov, začali si ho všímať poprední európski skauti, ktorí obdivovali jeho potenciál. Sám hráč sa však so svojou rodinou rozhodol zostať v Bazileji, kde dal prednosť častejším štartom v nižšej lige. Pôsobil v kluboch ako FC Bazilej, FC Schalke 04 a Sevilla FC. V súčasnosti oblieka dres FC Barcelona.

Osobný život

Jeho otec Luka je spoločne so svojou rodinou pôvodne zo Sikirevci (Chorvátsko). Matka má korene v bosnianskom meste Žepče. Má jedného staršieho brata, Dejana, ktorého meno nájdeme vytetované na pravej ruke hráča.
V apríli 2013 sa Rakitić oženil po dvojročnom vzťahu s Raquel Mauriovou a v júli sa im narodila dcéra Althea.
Weidenstetten

Geografia a poloha

Obec Weidenstetten leží asi 20 km severne od mesta Ulm, blízko pohoria Švábska Jura.
Obec susedí na severe s obcou Altheim, na východe s obcou Neenstetten, na juhu s obcami Holzkirch a Westerstetten ako aj na západe s obcou Lonsee.

Vzdelanie

Vo Weidenstettene sa nachádza jedna Základná škola a jedna Materská škola.
Soing-Cubry-Charentenay

Poloha

Obec má rozlohu 28,63 km². Najvyšší bod je položený 268 m n. m. a najnižší bod 195 m n. m.

Obyvateľstvo

Počet obyvateľov obce je 447 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laois (grófstvo)

Geografia

Grófstvo Laois leží vo vnútrozemí Írska. Povrch je posiaty pahorkatinami. Väčšina územia sa využíva ako pasienky. V grófstve pramení rieka Barrow, druhá najdlhšia írska rieka.
Laois je 23. najväčšie z 32 írskych grófstiev (vrátane severoírskych) podľa rozlohy a aj podľa počtu obyvateľov. Z 12 grófstiev v Leinsteri je siedme najväčšie rozlohou a desiate najväčšie počtom obyvateľov. Najvyšší vrch grófstva, Arderin, dosahuje nadmorskú výšku len 527 m n. m., je tak ôsmy najnižší spomedzi najvyšších vrchov írskych grófstiev. Arderin je zároveň aj najvyšším vrchom grófstva Offaly.
Laois susedí s piatimi grófstvami: s grófstvom Offaly na severe, Kildare na východe, Carlow na juhovýchode, Kilkenny na juhu a grófstvom North Tipperary na severozápade.

Írčina

Podľa sčítania 2011 z populácie staršej ako 3 roky (76 014 ľudí) ovládalo írčinu 41,2 % (31 311 obyvateľov). Necelá tretina z nich (31,98 % – 10 013) írčinu používa iba v školstve, kde je vyučovanie írčiny povinné.
Leopold Bilčík

Život

Roku 1967 ukončil Vojenskú školu Jana Žižku z Trocnova v Moravskej Třebovej. Vojenskú akadémiu Antonína Zápotockého v Brne ukončil v roku 1972 a sa stal vojakom z povolania, pričom získal hodnosť poručík. Následne do roku 1985 vykonával vojenské  technické funkcie na úrovni prápor, pluk a divízia. V období od roku 1985 až do roku 1990 bol náčelníkom štábu výzbroje a technického zabezpečenia Veliteľstva Východného vojenského okruhu Trenčíne a v roku 1990 absolvoval trojsemestrálne postgraduálne interné štúdium na Vojenskej akadémii v Brne. V rokoch 1991 až 1993 vykonával funkciu zástupca veliteľa  pre výzbroj na veliteľstve Východného vojenského okruhu v Trenčíne. Od roku 1993 bol riaditeľom sekcie logistiky Ministerstva obrany Slovenskej republiky. Roku 1994 dosiahol prvú generálsku hodnosť.
Ovládal ruský jazyk. Bol ženatý, otec troch detí. Zomrel 12. júla 2010.

Miesta vojenského pôsobenia

Bratislava, Moravská Třebová, Trenčín, Brno
Annœullin

Poloha

Obec má rozlohu 9,01 km². Najvyšší bod je položený 31 m n. m. a najnižší bod 19 m n. m.

Obyvateľstvo

Počet obyvateľov obce je 9 735 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dulovce

Dejiny

Archeologické nálezy pochádzajú už z praveku. Stredoveké dejiny sú spočiatku spoločné s dejinami Hurbanova, pretože Dulovce boli osadou Starej Ďaly (Hurbanovo). Osamostatnili sa asi v 14. stor., a preto materské mesto neskôr dostalo meno Stará Ďala (Ógyalla) a odtrhnutú osadu odlíšili menom Nová Ďala (Újgyalla). Prvá písomná zmienka o Hurbanove pochádza z roku 1329.
Ďala sa roku 1365 spomína ako kráľovský majetok, neskôr obec patrila komárňanskému hradnému panstvu. Prvým svetským zemepánom obce a osady bol roku 1412 Žigmund z Bučian. V období tureckých vojen v 2. polovici 16. stor. bola Nová Ďala riedko osídlená a po roku 1608 bola pod nadvládou Turkov. Roku 1669 Turci celkom vyplienili aj Novú Ďalu a obec zanikla. Až roku 1690 začali osadu dosídľovať Csúzyovci Slovákmi z Považia a moravsko-slovenského pohraničia.
V rokoch 1991 – 1996 bol postavený miestny vodovod a v rokoch 1980 – 1993 bola obec plynofikovaná.

Etnické zloženie obyvateľstva

V obci prevláda obyvateľstvo slovenskej národnosti, čím sa obec odlišuje od susedných obcí s prevahou obyvateľstva maďarskej národnosti.

Slováci – 96,36 %
Maďari – 2,89 %
Česi – 0,48 %
Rómovia – 0, 05 %
a iní

Náboženské zloženie obyvateľstva

rímski katolíci – 88,22 %
bez vyznania – 9,31 %
evanjelici – 0,86 %
grécki katolíci – 0,32 %
a iní
Louis Raduit de Souches

Život

Ako protestant francúzskeho pôvodu najskôr bojoval na strane hugenotov pri svojom rodnom meste La Rochelle. Potom odišiel z Francúzska a vstúpil do radov švédskej armády. Tú však nakoniec pre nezhody s nadriadenými opustil a pridal sa na stranu rakúskych Habsburgovcov (1642). V marci roku 1645 ho cisár Ferdinand III. vymenoval veliteľom Brna. Pod jeho velením brnianska posádka počítajúca iba 1 500 mužov (skutoční vojaci predstavovali iba 1/3 z nich) dokázala zdanlivo nemožné, keď udržala mesto proti 28 000 mužom generála Torstensona (obliehanie trvalo od 3. mája do 23. augusta 1645). Po tomto obrovskom úspechu jeho kariéra strmo stúpala. Stal sa najskôr generálmajorom (1646) a potom maršalom a veliteľom cisárskych vojsk na Morave (1648). V Hornom Uhorsku po vyhlásení šľachtickej mobilizácie úspešný v bojoch proti Turkom v Nitre, Žarnovici, Leviciach. Koniec života prežil na svojich rozsiahlych moravských majetkoch, ktorými ho habsburskí cisári obdarovali.
Sioniac

Poloha

Obec má rozlohu 10,6 km². Najvyšší bod je položený 387 m n. m. a najnižší bod 193 m n. m.

Obyvateľstvo

Počet obyvateľov obce je 245 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Incorporated

Incorporated (skr. Inc.) je výraz pridávaný k vlastnému menu organizácie v USA, ktorý vyjadruje, že ide o korporáciu (typ právnickej osoby). Najčastejšie a veľmi zjednodušene a nepresne možno povedať, že ide o ekvivalent slovenského akciová spoločnosť (skr. a.s.).
Ourde

Poloha

Obec má rozlohu 5,6 km². Najvyšší bod je položený 1 543 m n. m. a najnižší bod 592 m n. m.

Obyvateľstvo

Počet obyvateľov obce je 30 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
David C. Hilmers

Život

Vyštudoval matematiku na Cornell University a potom absolvoval námornú akadémiu United States Naval Academy. V roku 1980 bol prijatý medzi kandidátmi a neskôr do tímu astronautov NASA. Zostal tu do roku 1992.
Presles (Isère)

Poloha

Obec má rozlohu 25,68 km². Najvyšší bod je položený 1 370 m n. m. a najnižší bod 468 m n. m.

Obyvateľstvo

Počet obyvateľov obce je 100 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Clara (Pyrénées-Orientales)

Poloha

Obec má rozlohu 8,7 km². Najvyšší bod je položený 1 880 m n. m. a najnižší bod 380 m n. m.

Obyvateľstvo

Počet obyvateľov obce je 240 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gaetano Mosca

Kritika Marxa

Základnú chybu marxizmu vidí v tom, že nedoceňuje konštantnosť ľudskej prirodzenosti. Marxov program považuje za realizovateľný v zmysle uchopenia moci a zlikvidovania súkromného vlastníctva, nie však v zmysle toho, čo marxisti sľubujú. V socialistickom štáte bude podľa neho vykorisťovanie ešte výraznejšie ako v štátoch predošlých.
Johns Hopkins University

Johns Hopkins University (skratka JHU) je súkromná vysoká škola v meste Baltimore v americkom štáte Maryland.
Bola založená 22. februára 1876. Jej názov pochádza od veľkého prispievateľa do školského rozpočtu, Johnsa Hopkinsa. V súčasnosti tu študuje vyše 18 000 študentov. Je zakladajúcim členom Asociácie amerických univerzít (Association of American Universities) a patrí medzi najvýznamnejšie vysoké školy v USA.

Šport

Športové tímy školy sa nazývajú Blue Jays.
Saveuse

Poloha

Obec má rozlohu 3,99 km². Najvyšší bod je položený 105 m n. m. a najnižší bod 39 m n. m.

Obyvateľstvo

Počet obyvateľov obce je 722 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Panické Dravce

História

Prvá písomná zmienka o obci je z roku 1246 pod názvom Draus. V ďalších zmienkach sa spomína ako Darocz v roku 1488, v roku 1573 ako Panydarocz alebo Pani Darocz. Obec bola majetkom rôznych zemianskych rodov ako Daróczyovci, Madáchovci a ďalší. Za vojen začiatkom 17. storočia spustla, obnovená bola okolo roku 1680 ako osada a začiatkom 18. storočia sa vyvinula opäť v obec. Obyvatelia obce sa zaoberali poľnohospodárstvom a vinohradníctvom. V roku 1773 ju nachádzame pod názvom Dravcze. V roku 1920 mala obec názov Pani Darovce, 1927 Panitské Dravce a od roku 1948 sa nazýva Panické Dravce, maď. Panyidaróc.
V 10. - 11. stor. boli obľúbenými poľovnými oblasťami kráľov zvolenské lesy. Vedľa ciest smerujúcich na Zvolen sa vytvárali služnovské obce s rozdielnymi spoločenskými povinnosťami a právami. Ich hlavnou povinnosťou bolo zaopatriť kráľovský sprievod. Obce kráľovských poľovníkov boli pomenované „Daróz“. Odtiaľ pochádza aj názov obce.

Zaujímavosti v okolí obce

Okolie obce tvorí pekná príroda skrášlená korytom rieky Ipeľ. Dva kilometre od obce smerom na juh sa nachádzajú Velické štrkoviská, ktoré tvorí viacero povrchových baní na ťažbu štrku. V štyroch baniach sa už neťaží a teda slúžia ako vyhľadávaný rybársky revír pre rôznorodosť rybných druhov. V okolí obce sa náchádzajú cyklistické trasy, či už po ochrannej hrádzi rieky Ipeľ, alebo v blízkych Mestských lesoch mesta Lučenec.
Alea iacta est

Alea iacta est je latinský výraz a znamená „kocky sú hodené“. Bolo častým označením akcie, keď ju už nešlo vrátiť späť. Podľa Suetonia vyslovil túto vetu Julius Caesar 10. januára 49 pred Kr., keď viedol svoju armádu cez rieku Rubikon v severnom Taliansku.
Konvenčná hláška

Blackwood

Konvencia slemovej zóny: otázka na esá hláškou 4BT. Keď partneri našli fit a z bilancie vychádza pravdepodobnosť malého alebo veľkého slemu, je často dôležité dozvedieť sa, koľko majú na linke es. Obvykle na to slúži hláška 4BT nazývaná Blackwood. Existuje niekoľko variantov Blackwoodu.

Cuebid

Konvenčná hláška slemovej zóny. Po uzhodnení farby, ak linka usúdi, že má dostatočnú silu na vylicitovanie malého alebo veľkého slemu, licitovaním ďalších farieb sa partneri informujú o zádržiach prvého a druhého kola v danej farbe. Cuebidy sa licitujú zdola, t. j. od trefov. Výnimkou môžu byť piky, ktoré možno cuebidovať na treťom stupni. Ak nejakú farbu vynecháme, oznamujeme tým, že vo vynechanej farbe nemáme zádrž. Ak partner pokračuje v cuebidovaní, má zároveň zádrž vo vynechanej farbe (farbách).

Drury

Po otvorení partnera na treťom a štvrtom mieste, na ktorých sa zvykne otvárať aj podlimitne, je hláška 2♣ otázka - partner s čím si otvoril. Drury sa dáva s fitom vo farbe otvorenia a maximom pasu. Má zamedziť prekročeniu hranice bezpečnosti, pokiaľ partner otvoril podlimitne. Existuje niekoľko variantov odpovedí.

Originálne Drury

Pôvodné Drury ukazovalo slabosť hláškou 2♦. Ostatné hlášky ukazovali riadnu silu otvorenia.

Reverzné Drury

V súčasnosti najčastejšie používané. Návrat na farbu je slabosť, licitovanie inej farby je štvorlist, prekročenie pôvodnej farby je 14+ HCP. Partneri môžu mať dohodnuté aj iné spôsoby odpovedí.

Tinbuktu

Konvencia používaná proti otvoreniu silným trefom. Licitovaná farba je buď pravá aspoň päťlistá, alebo je krátka a označuje dve iné farby aspoň štvorlisté. Niektoré páry ju používajú aj proti prípravnému trefu. 1) názov konvencie je Timbuktu (Timboktoo) 2) farbu, ktorú dražím, nemám. mám alebo 5-list v najbližšej farbe, alebo 44 v ostatných farbách
Chadenac

Poloha

Obec má rozlohu 14,11 km². Najvyšší bod je položený 112 m n. m. a najnižší bod 32 m n. m.

Obyvateľstvo

Počet obyvateľov obce je 392 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
LG DoublePlay

LG DoublePlay je androidový smartfón, ktorý vyrábala spoločnosť LG Electronics pre mobilného operátora T-Mobile. Predstavený a uvedený bol v októbri 2011.
Obsahuje QWERTY klávesnicu, kapacitný TFT displej s uhlopriečkou 3,5 palcov s rozlíšením 320 x 480 bodov s bodovou hustotou 165 ppi a operačný systém Android 2.3.
Používa čipset Qualcomm Snapdragon s procesorom 1,0 GHz Scorpion, kapacita vnútorného úložiska je 2 GB, rozšíriteľná microSD kartou do 32 GB a pamäť RAM je 512 MB.
Primárna kamera má rozlíšenie 5 MP, sekundárna kamera chýba. Batéria je odnímateľná typu Li-Ion s kapacitou 1500 mAh.
Rue de Prague

Poloha

Ulica vedie od križovatky s Rue de Charenton, Rue Charles Baudelaire a Rue Abel a končí pri krížení ulíc Rue Traversière, Rue Théophile Roussel a Avenue Ledru-Rollin. Ulica je orientovaná v smere sever – juh.

Dejiny

Ulica bola otvorená na mieste bývalého areálu Hôpital Trousseau, ktorý bol v roku 1901 zbúraný a nemocnica bola presunutá do susednej švrte Bel-Air. Bola pomenovaná po meste Praha.
11118 Modra

(11118) Modra je planétka, ktorú objavili Adrián Galád a Dušan Kalmančok večer dňa 9. augusta 1996 na Astronomickom a geofyzikálnom observatóriu Modra-Piesky. Je pomenovaná po observatóriu Fakulty matematiky, fyziky a informatiky Univerzity Komenského v Bratislave.

Objav a pomenovanie

Planétka sa v čase objavu nachádzala v juhovýchodnej časti súhvezdia Rýb (Pisces), asi 4,1° západne od hviezdy  Psc (+4,3 mag), mala zdanlivú vizuálnu jasnosť +18,3 mag a bola 10. planétkou objavenou v prvej polovici augusta 1996. Svedčí o tom aj jej predbežné označenie 1996 PK, ktoré dostala krátko po objave. V objavovej opozícii bola planétka z Modry pozorovaná aj v ďalších 12 nociach a celkovo bolo zmeraných 29 pozícií, neskôr zaslaných do MPC. Naposledy bola planétka pozorovaná večer 3. decembra 1996. V nasledujúcej opozícii bolo získaných 31 pozícií počas 14 nocí v období medzi 7. januárom a 23. aprílom 1998. V roku 1999 bola planétka pozorovaná v 4 nociach medzi 24. júnom a 2. septembrom, pričom v tomto období bolo zmeraných ďalších 8 pozícií. Očíslovanie planétky bolo zverejnené v cirkulári MPC č. 35242 vydanom dňa 28. júla 1999.
Planétka je pomenovaná po observatóriu Fakulty matematiky, fyziky a informatiky Univerzity Komenského v Bratislave, na ktorom bola objavená. Observatórium sa nachádza v blízkosti historického mesta Modra, asi 30 km severovýchodne od Bratislavy, a zhodou okolností má kódové označenie „118“. Meno planétky sa stalo oficiálnym po zverejnení v cirkulári MPC č. 36130 vydanom dňa 28. septembra 1999 Medzinárodnou astronomickou úniou.

Dráha

Planétka obieha okolo Slnka v strednej vzdialenosti 346 mil. km po takmer kruhovej dráhe s dobou obehu 3,52 roku (1285 dní). K Zemi sa približuje na minimálnu vzdialenosť 167 mil. kilometrov a jej veľkosť je odhadovaná na 5 km.
Blen čierny

Opis

Dorastá do výšky 80 centimetrov. Má hranatú, lepkavú byľ. Listy sú podlhovasté a laločnaté. Kvety sa objavujú od júna do októbra, majú žltú farbu a nepríjemnú vôňu. Plodom je tobolka.
Blen je burinnou rastlinou.

Toxicita

Celá rastlina je jedovatá, najviac jej semená. Obsahuje okrem iného Hyoscyamín a atropín. Po požití je nutné zavolať lekársku pomoc a vyvolať zvracanie.

Použitie

Už v dobách starovekého Grécka bola rastlina používaná na utíšenie bolestí, uspávanie a vyvolávanie halucinácií. Často ju využívali vrahovia ako účinný jed. V súčasnosti sa použitie v ľudovom liečiteľstve neodporúča - pre jeho veľkú jedovatosť.
Senica (Banská Bystrica)

Samospráva

Senica tvorí spolu so Majerom, Šalkovou a Uhliskom volebný obvod č. 2, ktorý má v mestskom zastupiteľstve 2 poslancov.
Slatina (okres Levice)

Polohopis

Obec sa nachádza na rozhraní Štiavnických vrchov, Krupinskej planiny a Podunajskej nížiny. Cez obec preteká potok Slatina, ktorý sa následne vlieva do Štiavnice. 
Cez Slatinu prechádza dopravná tepna juhoslovenského regiónu, cesta I/75, ktorá asi 3 km západne križuje severo-južný koridor E77, prebiehajúci po I/66. Západne od obce vedie aj železničná trať Zvolen – Čata. 
Južne od obce sa nachádza zdroj minerálnej vody Slatina.
Démoleón (syn Anténora)

Démoleón (starogr. Δημολέων – Démoleón) je v gréckej mytológii syn Anténora a jeho manželky Theano.
Démoleón bol synom Anténora, radcu trójskeho kráľa Priama. Anténor sa tešil všeobecnej vážnosti pre svoju lásku k právu a múdrosť. Tak isto si Trójania ctili aj Démoleóna a jeho bratov pre ich statočnosť v boji. 
Po únose Heleny trójskym princom Paridom, Trójania aj napriek početným vyslancom, ktorých jej manžel spartský kráľ Menelaos poslal za trójskym kráľom Priamom, odmietli vrátiť najkrajšiu z pomedzi žien. Preto museli byť kráľova česť i manželka vrátené pomocou ohňa a krvi. Na začiatku trójskej vojny sa vďaka Odyseovej odvahe ohromné achájske vojsko vylodilo a zaútočilo na trójske hradby. Útok však Trójania odrazili a Achájci boli nútení postaviť tábor a mesto obliehať. Vojsko Trójanov bolo spočiatku nepočetné, ale vďaka odvahe bojovníkov, ktorí neváhali položiť pri obrane mesta aj svoj život, mesto ubránili. Po spore medzi vrchným veliteľom achájskych vojsk Agamemnónon a hrdinom Achilleom sa v desiatom roku vojny podarilo Trójanom posilneným spojencami za pomoci bohov dobyť achájsku hradbu.
Achájci útok Trójanov odrazili, ale trójskemu princovi Hektorovi sa za božskej pomoci Dia opäť vrátila stratená sila, vrhol sa do víru bitky a dostal sa až k achájskym lodiam. Priebeh bitky sa potom znova obrátil v prospech Achájcov, keď sa do bitky zapojil Patroklos odetý v zbroji svojho priateľa Achillea. Trójania v domnienke, že majú proti sebe Achilea v zmätku ustúpili až k hradbám Tróje, kde však spoznali, že boli oklamaní a Hektor s pomocou boha Apolóna Patrokla usmrtil. V dvadsiatom speve Iliady sa Homér po prvýkrát zmieni aj o Anténorovom synovi Démoleónovi, ktorého zabíja Achilleus, zapájajúci sa do boja, aby pomstil smrť priateľa Patrokla.
Milorad Čavić

Peking 2008

Na Letných olympijských hrách 2008 v Pekingu získal striebornú medailu v disciplíne 100 metrov motýlik. O jednu stotinu prehral s Michaelom Phelpsom. Bola to už siedma zlatá medaila pre Phelpsa.

Incident

Na Majstrovstvách Európy 2008 v Eindhovene získal v disciplíne 50 metrov motýlik zlatú medailu. Pri slávnostnom odovzdávaní medailii mal sebe oblečené tričko s nápisom srb. Kosovo je Srbija – (slov. Kosovo je Srbské). Disciplinárna komisia Európskej plaveckej ligy rozhodla, že za tento incident, ktorý bol politickým krokom a nie je v súlade s pravidlami LEN nemohol štartovať do konca Majstrovstiev Európy v žiadnej disciplíne a Srbská plavecká únia musela zaplatiť pokutu 7 000 EUR. Čavić sa vyjadril, že je to preňho ako trest smrti.
Glarner Hauptüberschiebung

Dôvod ochrany

Oblasť poskytuje možnosť sledovať veľmi dobre zachovaný a dobre odkrytý príklad horotvorných procesov počas kontinentálnej kolízie. Vynikajúca zachovanosť geologického profilu cez násunovú plochu príkrovu, miesto kde sa staršie horniny nasunuli na mladšie horninové celky. Lokalita ponúka veľmi dobré podmienky na pozorovanie a skúmanie týchto fenoménov v troch dimenziách a bola významnou lokalitou pre pochopenie analogických procesov už od 18. storočia.

Poloha

Násun možno pozorovať na relatívne veľkom území kantónov Glarus, St. Gallen a Graubünden, hlavne vďaka jeho horizontálnej orientácii a veľkej vertikálnej členitosti reliéfu. Najznámejšie bralné odkryvy sa nachádzajú pri Lochsite neďaleko mesta Glarus a pod vrchom Tschingelhörner medzi obcami Elm a Flims, blízko skalného okna známeho ako Martinsloch.

Geologická stavba

Glarner Hauptüberschiebung je jedným z najvýznamnejších študovaných nízkouhlových násunov v Alpách. Pozdĺž príkrovovej plochy možno sledovať najmenej 30 – 40 km presun helvétskych príkrovov na sever na vonkajší Aarmassif a komplexy infrahelvetika. Násun tvorí tektonický kontakt medzi permsko-triasovými (helvetickými) horninami verrucanskej skupiny tvoriacej vrchný blok násunu a mladšími jursko-kriedovými vápencami infrahelvetika a paleogénnym flyšom a molasou. Násun sa udial na hranici oligocénu a miocénu (pizolská fáza) a je považovaný za tzv. násun typu „out of sequence“.
Horniny verrucana sú postihnuté slabou metamorfózou fácie zelených bridlíc, ktorá dosiahla 300 – 350 °C a postupne vyznieva smerom na sever do nižších stratigrafických úrovní. Metamorfóza podložných infrahelvétskych hornín dosiahla 270 – 300 °C v južnej a 170 – 190 °C v severnej časti komplexu.
Samotnú násunovú plochu tvorí asi 1 m hrubá poloha intenzívne deformovaných kalcitických mylonitov, prestúpených systémom žiliek. Tieto horniny sú v literatúre označované ako Lochsitekalk alebo lochsitský mylonit.
Brehár hrdzavý

Výskyt a stav na Slovensku

Najčastejšie boli zaznamenané na rybníkoch medzi Senným a Iňačovcami.
Ekosozologický status v roku 1995 Im – nezaradený migrant, resp. nehniezdič. V roku 1998 žiadny. V roku 2001 žiadny. V roku 2014 žiadny. Európsky ochranársky status SPEC3 – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia L – lokalizovaný.

Ochrana

Je zákonom chránený, spoločenská hodnota je 1659,69 € (Vyhláška MŽP č. 579/2008 Z.z.).
Fixem

Poloha

Obec má rozlohu 3,53 km². Najvyšší bod je položený 215 m n. m. a najnižší bod 150 m n. m.

Obyvateľstvo

Počet obyvateľov obce je 376 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šimocuki

Opis

Šimocuki patril k druhej sérii torpédoborcov triedy Akizuki. Tá bola pôvodne navrhnutá ako trieda protilietadlových sprievodných plavidiel, s hlavnou výzbrojou ôsmich 100 mm/65 diel typu 98 (4xII). Bol prvým torpédoborcom z druhej série tohto typu, postavený v rámci rozšírenia programu z roku 1941 (výstavba číslo 360).
Lodný kýl bol položený na výstavbu 6. júla 1942 v lodeniciach Micubiši v Nagasaki, trup sa začal budovať 7. apríla 1943, a loď vstúpila do služby 31. marca 1944. Názov, rovnako ako ostatné torpédoborce ​​v sérii, bol spájaný s Mesiacom a znamenal Mrazivý Mesiac.

Služba

Po započatí služby začala jeho posádka cvičiť v japonských vodách. V júni 1944 bol pridelený k 10. eskadre torpédoborcov 3. loďstva (spolu so sesterskými Akizuki, Hacuzuki a Wakacuki). Zúčastnil sa teda námornej bitky vo Filipínskom mori, kde 19. - 20. júna 1944, sprevádzal lietadlové lode v skupine admirála Ozawu. V dňoch 4. - 15. augusta 1944 sprevádzal konvoj HI-70 zo Singapuru do Moji (Kitakjúšú).
Šimocuki sa zúčastnil bojov 25. októbra 1944 v blízkosti mysu Engaño, v zväze lietadlových lodí admirála Ozawu. V 8. - 16. novembra robil sprievod bojovým lodiam "Ise" a "Hjúga" z Kure do Manily.
24. novembra 1944 v Singapure sa stal vlajkovou loďou 31. flotily admirála Heitaró Edo. Deň nato, 25. novembra 1944 bol torpédovaný dvoma torpédami na západ od Bornea, 220 námorných míľ východne od Singapuru, americkou ponorkou USS Cavalla a potopil sa aj s väčšinou posádky, štábom i dôstojníkmi, vrátane veliteľa 41. divízie - admirála Kiichira Wakidu a Eda, v polohe 2° 21′ N 107° 20′ E.
Ľubomúdri

Ľubomúdri boli členovia tajného filozofického krúžku Spoločnosť ľubomúdrych, ktorý pôsobil v Moskve v rokoch 1823 – 1825 a jeho činnosť tvorí významnú zložku dejín ruskej filozofie. Riešili sa na ňom otázky filozofie, estetiky a literatúry. Názorovo nebol homogénny. Filozoficky sa krúžok orientoval na nemecký idealizmus, najmä na Schellinga, a kritizoval francúzsky materializmus. V estetike odmietal klasicizmus. Krúžok vydával almanach Mnemozina (v rokoch 1824 – 1825 vyšli štyri knihy, publikovali tu i Puškin a Gribojedov). Predsedom spoločnosti bol V. F. Odojevskij, ktorý v ňom zaujímal konzervatívnu pozíciu. Radikálmi v krúžku boli: Viľgeľm Karlovič Kiucheľbeker, D. V. Venevitinov, A. I. Košelev.
Ján Krčméry

Životopis

Farár pre všetky národnosti evanjelický obce (1816-1849). Senior Zvolenského seniorátu v Banskej Bystrici (1837-1849).
Roizy

Poloha

Obec má rozlohu 11,15 km². Najvyšší bod je položený 123 m n. m. a najnižší bod 66 m n. m.

Obyvateľstvo

Počet obyvateľov obce je 251 obyvateľov (2009).
Graf vývoja obyvateľstva:
Zdroje: INSEE